CELEX: 32019D0120
Language: hr
Date: 2019-01-24 00:00:00
Title: Provedbena odluka Komisije (EU) 2019/120 оd 24. siječnja 2019. o izmjeni Direktive Vijeća 2008/90/EZ u pogledu produljenja odstupanja koje se odnosi na uvjete uvoza reprodukcijskog sadnog materijala i sadnica namijenjenih proizvodnji voća iz trećih zemalja (priopćeno pod brojem dokumenta C(2019) 254)

28.1.2019   
               
               
                  HR
               
               
                  Službeni list Europske unije
               
               
                  L 24/27
               
            
         PROVEDBENA ODLUKA KOMISIJE (EU) 2019/120
         оd 24. siječnja 2019.
         o izmjeni Direktive Vijeća 2008/90/EZ u pogledu produljenja odstupanja koje se odnosi na uvjete uvoza reprodukcijskog sadnog materijala i sadnica namijenjenih proizvodnji voća iz trećih zemalja
         
            
               (priopćeno pod brojem dokumenta C(2019) 254)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         Uzimajući u obzir Direktivu Vijeća 2008/90/EZ od 29. rujna 2008. o stavljanju na tržište reprodukcijskog sadnog materijala i sadnica namijenjenih proizvodnji voća (1), a posebno njezin članak 12. stavak 2. drugi podstavak,
         budući da:
         
                     (1)
                  
                  
                     Člankom 12. stavkom 1. Direktive 2008/90/EZ utvrđeno je da Komisija donosi odluku o tome jesu li reprodukcijski sadni materijal i sadnice proizvedeni u trećim zemljama, za koje postoje ista jamstva s obzirom na obveze dobavljača, autentičnost, svojstva, zaštitu bilja, supstrat, pakiranje, način inspekcije, označivanje i pečaćenje, u svakom pogledu istovjetni reprodukcijskom sadnom materijalu i sadnicama koji su proizvedeni u Uniji, te udovoljavaju li zahtjevima i uvjetima iz te Direktive. Člankom 12. stavkom 2. Direktive 2008/90/EZ predviđa se odstupanje kojim se državama članicama omogućuje da, u očekivanju takve odluke, primjenjuju uvjete uvoza reprodukcijskog sadnog materijala i sadnica koji su barem istovjetni onima koji se primjenjuju na reprodukcijski sadni materijal i sadnice proizvedene u Uniji.
                  
               
                     (2)
                  
                  
                     Takvo je odstupanje odobreno do 31. prosinca 2018. Stoga države članice mogu primjenjivati uvjete koji su istovjetni uvjetima u provedbenim direktivama Komisije 2014/96/EU (2), 2014/97/EU (3) i 2014/98/EU (4).
                  
               
                     (3)
                  
                  
                     Trenutačno raspoloživi podaci o uvjetima koji se primjenjuju u trećim zemljama i dalje nisu dostatni da bi se Komisiji, u ovoj fazi, omogućilo donošenje takve odluke u odnosu na bilo koju treću zemlju.
                  
               
                     (4)
                  
                  
                     Kako bi se spriječili poremećaji trgovinskih tokova, države članice trebale bi i dalje koristiti to odstupanje.
                  
               
                     (5)
                  
                  
                     Od 14. prosinca 2019. primjenjivat će se nova pravila o biljnom zdravstvu utvrđena u Uredbi (EU) 2016/2031 Europskog parlamenta i Vijeća (5). U skladu s tim novim pravilima područjem primjene te Uredbe bit će obuhvaćeni štetni organizmi koji su trenutačno navedeni u Provedbenoj direktivi 2014/98/EU i zdravstveni zahtjevi za reprodukcijski materijal. Stoga je primjereno omogućiti dovoljno vremena za procjenu usklađenosti trećih zemalja s novim pravilima o biljnom zdravstvu utvrđenima Uredbom (EU) 2016/2031 i njezinim provedbenim aktima.
                  
               
                     (6)
                  
                  
                     Stoga je razdoblje primjene odstupanja predviđeno člankom 12. stavkom 2. Direktive 2008/90/EZ potrebno produljiti do 31. prosinca 2022.
                  
               
                     (7)
                  
                  
                     Direktivu 2008/90/EZ trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene ovom Odlukom u skladu su s mišljenjem odjela za reprodukcijski materijal i sadnice rodova i vrsta voća u Stalnom odboru za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U članku 12. stavku 2. prvom podstavku Direktive 2008/90/EZ datum „31. prosinca 2018.” zamjenjuje se datumom „31. prosinca 2022.”.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 24. siječnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 267, 8.10.2008., str. 8.
         
         
            (2)  Provedbena direktiva Komisije 2014/96/EU od 15. listopada 2014. o uvjetima označivanja, pečaćenja i pakiranja reprodukcijskog sadnog materijala i sadnica namijenjenih proizvodnji voća obuhvaćenima područjem primjene Direktive Vijeća 2008/90/EZ (SL L 298, 16.10.2014., str. 12.).
         
            (3)  Provedbena direktiva Komisije 2014/97/EU оd 15. listopada 2014. o provedbi Direktive Vijeća 2008/90/EZ u pogledu registracije dobavljača i sorti i zajedničkog popisa sorti (SL L 298, 16.10.2014., str. 16.).
         
            (4)  Provedbena direktiva Komisije 2014/98/EU оd 15. listopada 2014. o provedbi Direktive Vijeća 2008/90/EZ u pogledu posebnih zahtjeva za rod i vrstu sadnica navedenih u njezinu Prilogu I., posebnih zahtjeva koje moraju ispuniti dobavljači i detaljnih pravila o službenim inspekcijskim pregledima (SL L 298, 16.10.2014., str. 22.).
         
            (5)  Uredba (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (SL L 317, 23.11.2016., str. 4.).